ועדת הכנסת, כנסת 25, פרוטוקול מספר 20, 2023-02-15 00:00

ינון אזולאי: בוקר טוב לכולם

ינון אזולאי:  אני פותח את ישיבת ועדת הכנסת

ינון אזולאי:  היום יום רביעי, כ"ד בשבט התשפ"ג, 15 בפברואר 2023

ינון אזולאי:       אני מתחיל בסעיף הראשון שעל סדר היום, בקשת יושב ראש הוועדה המשותפת חבר הכנסת אופיר כץ לוועדת הכנסת וועדת הפנים והגנת הסביבה להקדמת הדיון בהצעת הדיון בהצעת חוק לביטול אזרחותו או תושבותו של פעיל טרור שמקבל תגמול עבור ביצוע מעשה טרור (תיקוני חקיקה), התשפ"ג-2023, לפני הקריאה השנייה והשלישית

ינון אזולאי:  חבר הכנסת אופיר כץ לא נמצא ולכן אני כחבר הוועדה אנמק במקומו

ינון אזולאי:      דנו בהצעת החוק לאחר שהוגשה בקשה לדיון מחדש והצבענו עליה בוועדה

ינון אזולאי:  רוצים להעביר את זה בקריאה שנייה ושלישית, זה עבר את כל התהליך וגם נחוץ למען ההרתעה נוכח כל הפיגועים שאנחנו רואים ויש נחיצות לאשר זאת כמה שיותר מהר ובכמה שיותר עוצמה וחוזקה על מנת להרתיע את הטרור הרצחני שמשתולל כאן

ינון אזולאי:  לכן אנחנו מבקשים להעביר את הצעת החוק לשלילת אזרחותם של אותם טרוריסטים שמסיימים לרצות את עונשם בישראל למרות שאני לא יודע איך הם מסיימים לרצות את עונשם

ינון אזולאי:  אנחנו רוצים להביא את הצעת החוק שתעבור כמה שיותר מהר על מנת להוסיף עוד נדבך קטן בהרתעה מול הטרוריסטים הרצחניים

ינון אזולאי:       לכן אנחנו מבקשים פטור

ינון אזולאי:  תומר, יש לך מה להוסיף?     

תומר רוזנר: לא

ינון אזולאי: תודה רבה

ינון אזולאי:  מי בעד אישור הבקשה? 8

ינון אזולאי:  מי נגד? מי נמנע?     

ינון אזולאי: אושר     

ינון אזולאי: גם מירב הצביעה בעד

ינון אזולאי:  אין מתנגדים ואין נמנעים

ינון אזולאי:  הבקשה אושרה פה אחד

ינון אזולאי:      אני עובר לסעיף ד', קביעת ועדה לפי חוק סיוע לקטינים נפגעי עבירות מין ואלימות התשס"ח-2008

ינון אזולאי:      בבקשה חבר הכנסת דלל, תנמק את הבקשה

אליהו דלל: תודה רבה אדוני היושב ראש

אליהו דלל:  בקצרה

אליהו דלל:  קיים חוק סיוע לקטינים נפגעי עבירות

אליהו דלל:  החוק הזה הוא משנת 2008

אליהו דלל:  החוק הזה הוכן על ידי הוועדה המיוחדת לזכויות הילד שהיום אני עומד בראשה

אליהו דלל:  החוק קובע שיוקמו שמונה מרכזי סיוע לקטינים נפגעי עבירות מין ואלימות בהם הקטינים יוכלו לקבל אבחון וטיפול רפואי, טיפול נפשי ופגישה עם חוקר ילדים ודברים נוספים

אליהו דלל:      לפי החוק מדי שנה שר הרווחה הממונה על החוק ידווח לוועדה מוועדות הכנסת

אליהו דלל:  זה מה שרשום בחוק אבל מאז ועד היום זה נעשה בוועדה לזכויות הילד שאני עומד בראשה ומאחר והוועדה הזאת היא ועדה מיוחדת כל פעם שנבחרת כנסת, היא מוקמת מחדש - אני גם חושב שהגיע הזמן שזאת תהיה ועדה קבועה – ואז צריך לבקש מוועדת הכנסת לקבוע זאת מחדש

אליהו דלל:      לכן אני כאן ואני מבקש שהדיווח יועבר לוועדה לזכויות הילד כפי שהיה עד היום מאז שהחוק חוקק

ינון אזולאי: תודה רבה

ינון אזולאי:  מישהו רוצה להתייחס?     מי בעד אישור הבקשה? 6

ינון אזולאי:  מי נגד? מי נמנע?     

ינון אזולאי: אושר     

ינון אזולאי: אין מתנגדים, אין נמנעים, הבקשה אושרה פה אחד

ינון אזולאי:      בקשת יושב ראש ועדת החוץ והביטחון להעברת הצעת חוק סמכויות לאיסוף נתוני נוסעים הנכנסים לישראל או היוצאים ממנה, התשפ"ב-2022 מוועדת חוקה, חוק ומשפט לוועדת חוץ וביטחון לאחר החלת דין רציפות

ינון אזולאי:  בקשתו של יולי אדלשטיין

ינון אזולאי:      אני אנמק את הבקשה

ינון אזולאי:  נעשו מספר חקיקות שנמצאות כרגע על שולחנה של ועדת החוץ והביטחון

ינון אזולאי:  הדבר הנכון הוא לאגם את הכול במקום אחד שתהיה ראייה כוללנית ולכן בקשתנו היא לעשות את הכול בוועדת החוץ והביטחון, על פי בקשתו והסכמתו של יושב ראש ועדת חוץ וביטחון

זאב אלקין: זאת בקשת הממשלה או בקשת יושב ראש הוועדה?         

גיל ברינגר: יושב ראש הוועדה

ינון אזולאי: זה גם בהסכמת יושב ראש ועדת החוקה וגם בהסכמת יושב ראש ועדת חוץ וביטחון

מירב בן ארי: ברור שזה בהסכמת יושב ראש ועדת חוקה כי יש לו עומס, אז הוא לא מתעסק בכלום

מירב בן ארי:  אין לו זמן

מירב בן ארי:  אני רוצה להגיד לך כי אתה אדוני היושב ראש אדם שמבין עניין לא מהיום

מירב בן ארי:  אני רוצה להגיד לכם שאני הייתי יושבת ראש הוועדה לביטחון פנים, אז זה היה פנים והיום זה לאומי, כל דבר שהיה קשור לביומטרי, לנתוני כניסה, אמרו לי שבכל זה אני לא נוגעת כי זה לא עניין של ביטחון, לא פנים ולא חוץ וביטחון

מירב בן ארי:  הכול עניין של ועדת חוקה כי אלה זכויות של הציבור

מירב בן ארי:  אם לא ועדת החוקה שנמצאת כל היום מהבוקר עד הלילה בטרלול אין סופי על הרפורמות, החוק הזה לא אמור להגיע לוועדת חוץ וביטחון ואתה מבין את זה

מירב בן ארי:  הסיבה היחידה שאתה עכשיו אותה עושה את הצעד הזה היא אך ורק בגלל שהוא מתעסק רק ברפורמה אבל אדוני, הייתי שם, הייתי יושבת ראש ועדה, ביקשתי בכנסת הקודמת את הביומטרי כי אמרתי שביומטרי זה ביטחון פנים אבל אמרו לי, לא, רק ועדת החוקה

מירב בן ארי:  גלעד קריב נעמד על הרגליים האחוריות והממשלה אמרה לי לא, זה לא קשור לביטחון אלא זה קשור אך ורק לנושאים של זכויות אדם בכניסה לישראל

מירב בן ארי:      הנה, אני אומרת לך שזה לא קשור לימין, שמאל, קואליציה או אופוזיציה אלא הגיון

מירב בן ארי:  התחננתי לקבל את זה אלי אבל אמרו לי לא

מירב בן ארי:  עכשיו מה שאתה עושה כאן, כמובן זה לא קשור לגיל, גיל עושה את עבודתו נאמנה במשרד ושימשיך כך, מה שקורה כאן היום זה פשוט - אני לא יודעת איך לתאר את זה - לשבור את כל הכללים ולהפוך את הכנסת לפלסתר, לחותמת גומי של הממשלה ואנחנו צריכים למנוע את זה

מירב בן ארי:  זה לא בסדר וזה לא ראוי

מירב בן ארי:      אני רוצה לשמוע את עמדת היועצת המשפטית

זאב אלקין: אדוני היושב ראש, כמו חברתי חברת הכנסת מירב בן ארי אני חושב שזאת הצעה לא נכונה ולא נכון לוועדת הכנסת לאשר אותה

זאב אלקין:  תסתכלו מה קורה

זאב אלקין:  אנחנו נמצאים בעיצומו של מבצע צבאי ביטחוני משמעותי מאוד שנקרא חומת מגן 2

זאב אלקין:  אנחנו כבר ביום הרביעי של המבצע הגדול הזה

ינון אזולאי: אלקין, לא לפרסם כאן דברים סודיים

זאב אלקין: זה שיש מבצע, זה לא סודי כי השר לביטחון לאומי פרסם את זה

זאב אלקין:  זה שזה יום רביעי, זה סודי כי אף אחד לא רואה מבצע בשטח

שרון ניר: רואים צעדים

שרון ניר:  המקלחות קוצרו לארבע דקות

זאב אלקין: כאשר מדינת ישראל נמצאת במבצע ביטחוני בסדר גודל כזה, חומת מגן 2, לוועדת חוץ וביטחון יש זמן לדון בחוקים כאלה? אין לה במה לעסוק? היא צריכה לפקח על המבצע ברמה יום יומית כמו שקורה

זאב אלקין:  אין לי ספק שתהיה כאן תעסוקה גדולה לוועדת חוץ וביטחון

זאב אלקין:  איך אפשר להעביר חוק שצריך לחוקק אותו וצריך לחוקק אותו מהר לוועדה שעסוקה בפיקוח מבצע צבאי? עוד אף אחד לא החליט שהמבצע הסתיים

זאב אלקין:       אני חושב שבמציאות הזאת המצב הוא שתמיד חוקים שהייתה בהם איזושהי סכנה לפגיעה בפרטיות של האזרח, זכויות אדם, תמיד הלכו לוועדת החוקה

זאב אלקין:  אני יכולתי עוד להבין אם היה מגיע לכאן יושב ראש הוועדה לביטחון לאומי והיה אומר שזה יותר רלוונטי אליו והוא רוצה את זה אליו, וגם אז הייתי ממליץ על ועדת החוקה, אבל לפחות הייתי מבין את הדיון

זאב אלקין:      הסיפור הוא שוועדת חוץ וביטחון הפכה לכולבויניק של חקיקה שכל יושב ראש ועדה שאין לו זמן לחוקק משהו שולח את זה לוועדת חוץ וביטחון כי היא כנראה כל כך פנויה בימים האלה

שרון ניר: איזה פנויה? אדוני היושב ראש מכיר עד כמה היא לא פנויה

זאב אלקין: כמו שאת יודעת גם אני קצת מכיר

ינון אזולאי: לוועדת חוץ וביטחון יש הרבה ועדות משנה ואפשר לטפל בכל

זאב אלקין: ועדות משנה לא יכולות לאשר את זה

זאב אלקין:  ועדת משנה לא יכולה לשבת במקביל למליאת הוועדה

זאב אלקין:  ברגע שיש מליאת ועדה לחקיקה, אין ועדות משנה

זאב אלקין:  בין השאר זאת הסיבה שרוב ועדות המשנה עוד לא התחילו לעבוד כי הוועדה כל הזמן עוסקת בחקיקה, חוק אחד, חוק שני, חוק שלישי, חוק רביעי

זאב אלקין:  בכנסת הזאת היא הפכה לוועדה הכי מחוקקת כאשר בסוף התפקיד המרכזי לשמו נועדה ועדת חוץ וביטחון, זה פיקוח על מערכת החוץ וביטחון, זה הפעלה של הרבה ועדות משנה מאוד חשובות, זה פיקוח על מבצע ביטחוני שאמרנו שלא היה כדוגמתו כבר הרבה שנים במדינת ישראל

זאב אלקין:  חומת מגן הוא חתיכת אירוע

זאב אלקין:  חומת מגן 2

זאב אלקין:  איך אפשר במציאות הביטחונית הזאת ובעיצומו של המבצע להעמיס עליה עוד חוק כל כך חשוב שצריך לחוקק אותו דחוף?     

ינון אזולאי: אולי בגלל שיש אזרחים שאנחנו רוצים להוציא אותם בחומת מגן 2? אנחנו צריכים את זה בוועדה שם

שרון ניר: להוציא אותם, לאן? להוציא אותם בצורה ביטחונית, בטיחותית

שרון ניר:  זאת הוויזה לארצות הברית

זאב אלקין: לכן אני מציע, בואו לא נעמיס על ועדת חוץ וביטחון

זאב אלקין:  ועדת חוקה החליטה שבמקום לעסוק בזכויות אזרח היא מעכשיו עוסקת רק בפגיעה בזכויות אזרח, לגיטימי

זאב אלקין:  תקראו לה ועדת החוקה, חוק ומשפט ופגיעה בזכויות אזרח

זאב אלקין:  אפשר לשנות את השם שלה

זאב אלקין:       אני מציע להקים עוד ועדה בכנסת

זאב אלקין:  אם ועדת החוקה לא יכולה, להקים עוד ועדה

ינון אזולאי: אין לנו בעיה להקים עוד ועדה אבל הבעיה היא שכל ועדה שאנחנו מקימים, אתם רוצים אחת כנגד

ינון אזולאי:  עזוב

ינון אזולאי:  אין לנו מספיק חדרים

ינון אזולאי:  תודה

מירב בן ארי: אולי אפילו נעשה ועדה משותפת על הוויזה לארצות הברית

מירב בן ארי:  אין בעיה

מירב בן ארי:  ועדה משותפת

שרון ניר: אדוני, האמת היא שבאמת עליך אני מתפלאת כי אתה באמת שותף פעיל בוועדת חוץ וביטחון ומכיר היטב את האתגרים

שרון ניר:  במסגרת זה שאנחנו במציאות מקבילה, בואו נחזור רגע למציאות

שרון ניר:  המציאות היא שאנחנו חודש לפני רמדאן, שאנחנו בגל בהסלמה, שוועדת חוץ וביטחון צריכה להתעסק בדבר האמיתי ולא באישורי כניסה ויציאה

שרון ניר:  אנחנו צריכים להזכיר לעצמנו בסוף מה המהות של ועדת חוץ וביטחון, אגב זה שאנחנו יושבים ויודעים על מה היא דנה

שרון ניר:      אין כאן שום זיקה

שרון ניר:  אני מנסה למצוא את הזיקה

שרון ניר:  אתה מדבר על חוקים, נגיד הארכת צו כזה או אחר, ויש איזושהי זיקה, אבל כאן אין שום זיקה

שרון ניר:  יש כאן איזושהי הליכה אוטומטית כשבסוף באמת מה שהכי עצוב לי בעניין הזה זה שאנחנו מסתכלים על ועדת חוקה שצריכה להתעסק בכל הנושא שעל סדר היום התקין של כולנו אבל היא מודרת ומוטה לדבר אחד מרכזי שהוא פשוט הרס הדמוקרטיה

שרון ניר:  כל הדברים שמסדירים את החיים התקינים של אזרחי מדינת ישראל מחפשים לעצמם נתיבי ביניים וזה מאוד מאוד מטריד

שרון ניר:  אני כמובן מתנגדת לזה

עאידה תומא סלימאן: אני חושבת שזה נשמע מאוד מוזר

עאידה תומא סלימאן:  ועדת החוקה מופעלת יומם ולילה לדון רק בהפיכה השלטונית ואז צריכים להפריט את שאר הסמכויות שיש לה ואת שאר העבודה שהיא צריכה לעשות

עאידה תומא סלימאן:  ועדת חוץ וביטחון נשמעת כמו קבלן משנה של ועדת החוקה, חוק ומשפט

עאידה תומא סלימאן:  אם אנחנו מתעמקים יותר בחוק הזה, אני חייבת לומר שהיו לנו ויכוחים אפילו בתוך הסיעה על החוק הזה, עד כמה הוא חודר לפרטיות של האנשים, עד כמה יכולים להיות בו סעיפים שכן יפגעו בזכויות אזרח וזכויות אדם ועכשיו באים ואומרים להעביר את זה לוועדת חוץ וביטחון

עאידה תומא סלימאן:  אקס טריטוריה

מירב בן ארי: שאין לכם נציגים בה

עאידה תומא סלימאן: אין נציגים, אקס טריטוריה

חנוך דב מילביצקי: בוועדת חוץ וביטחון? מעניין למה

חנוך דב מילביצקי:      (היו"ר אופיר כץ – 09:50)     

אופיר כץ: בבקשה לא להפריע

מירב בן ארי: יש כאן דיון סופר ענייני

חנוך דב מילביצקי: דמוקרטיה משגשגת

חנוך דב מילביצקי:  הם ויתרו, מה את רוצה?     

אופיר כץ: פספסת את הדברים שלי

אופיר כץ:  אני אמרתי בצורה עניינית לחלוטין שכשהייתי יושבת ראש הוועדה לביטחון פנים, ביקשתי שנושא הביומטרי יגיע אלי ואמרו כאן בשום פנים ואופן לא, רק ועדת החוקה

אופיר כץ:  הנה, אני אומרת בגילוי נאות

אופיר כץ:  התעקשו איתי

אופיר כץ:  באנו לעשות כאן דיון ענייני, האם הכנסת היא חותמת גומי

עאידה תומא סלימאן: אני חושבת שהם צדקו שהתעקשו כי באמת זה צריך להיות בוועדת החוקה

מירב בן ארי: נכון

מירב בן ארי:  גם לא התנגדתי

עאידה תומא סלימאן: צריך לדון בחוק הזה בכובד ראש ולפי כל התנאים

מירב בן ארי: אני בן אדם ענייני והסכמתי לזה

מירב בן ארי:  לא התעקשתי וירדתי מזה

עאידה תומא סלימאן: אני אומרת שאני חושבת שההצעה הזו להעביר את הדיון כך שוועדת חוץ וביטחון תהפוך לוועדת משנה של ועדת החוקה ולהעביר אליה הרבה מהחוקים כדי לחוקק אותם, ממילא עשיתם סלט עם כל הוועדות

מתן כהנא: אני כנציג ועדת חוקה כאן אומר שאין לנו זמן

מתן כהנא:  אין לנו זמן לדברים האלה

עאידה תומא סלימאן: נכון, אין לכם זמן כי טרללו את כולם עם המהפכה שהם מביאים לוועדת החוקה והם רוצים להעמיס על הוועדה הזאת כדי שלא תעשה שום דבר אחר

עאידה תומא סלימאן:  לקיים ולבנות עוד ועוד ועדות בתוך הכנסת

אופיר כץ: חברות הכנסת מירב בן ארי ושרון ניר, תנו לה לסיים את דבריה

אופיר כץ:  היא בזכות דיבור

עאידה תומא סלימאן: אני חושבת שלא מירב היא הבעיה אלא לפני מירב היה מישהו אחר שהפריע

עאידה תומא סלימאן:  כנראה הרעשים מהכיוון הזה לא נשמעים

עאידה תומא סלימאן:  אני חושבת שזה בלתי מתקבל על הדעת שחוק כזה חשוב וחוק שיש בו כל מיני סעיפים שמחייבים דיון בכובד ראש ולא רק בגישה ביטחוניסטית או בגישה שלוקחת רק צד אחד בחשבון אלא גם לקחת את זכויות האדם ואת זכויות האזרח במיוחד בסעיפים של החוק הזה

עאידה תומא סלימאן:      אני נגד זה שהחוק יועבר לוועדת חוץ וביטחון

מירב בן ארי: מה הקשר בין איסוף ואבחון נתוני נוסעים לוועדת חוץ וביטחון?      

אופיר כץ: חברת הכנסת מירב בן ארי

אופיר כץ:  אני רואה שדיברת ודיברת ראשונה

מירב בן ארי: כי זה מדהים אותי

אופיר כץ: אנחנו יודעים

אופיר כץ:  שמענו

אופיר כץ:  חבר הכנסת עמית הלוי

שרון ניר: היא צודקת

שרון ניר:  הפכתם כאן את כל סדר היום

שרון ניר:  עם כל הכבוד, מה הקשר בין שמיטה להר סיני?      

אופיר כץ: שמענו את העמדות שלכם

זאב אלקין: אדוני היושב ראש, אבל אתה לא שמעת את עמדתה

זאב אלקין:  אולי היא תצליח לשכנע אותך

ינון אזולאי: עדכנתי אותי

אופיר כץ: הוא עדכן אותי

מירב בן ארי: אני באמת אומרת לכם שאין שום קשר לוועדת חוץ וביטחון

אופיר כץ: בבקשה, עמית הלוי

מירב בן ארי: אתה יודע שאין הרבה דברים שאני נאבקת עליהם

זאב אלקין: אגב, החוק של משה סעדה על מח"ש, לאן ילך? לוועדה לזכויות הילד? לעובדים זרים?     

משה סעדה: אנחנו מסיימים כרגע את הרפורמה והוא נכנס ביום ראשון

מירב בן ארי: אל תדאג

מירב בן ארי:  לוועדת חוקה הוא לא ייכנס

אופיר כץ: מירב, אתם מבקשים ממני להתחשב בכם בשעות פתיחת הוועדה ואני מנסה להתחשב

אופיר כץ:  אם יש עניינים מהותיים

אופיר כץ:  את מבקשת ממני

מירב בן ארי: אני מוחה

מירב בן ארי:  אני ביקשתי ואני אבקש שוב ושוב להבין שיש כאן אימהות ואבות לילדים קטנים שרוצים להכניס אותם לגן

אופיר כץ: אין בעיה

אופיר כץ:  ולדבר בנושאים מהותיים כמובן, אבל לא להגיד לי להתחיל יותר מאוחר ולעשות לי פיליבסטר

אופיר כץ:  זה לא עובד ביחד

מירב בן ארי: תשאל את ינון, דיברתי הכי לעניין

עמית הלוי: בוקר טוב

עמית הלוי:  אדוני היושב ראש, קודם כל, אני רוצה לומר לחברת הכנסת שרון ניר, אני לא הייתי כאן בהתחלה אבל המשנה למנכ"ל רשות האוכלוסין, עורך דין ברינגר, בדיון שהתקיים בנושא בפעם הקודמת הציג את העובדה שמ-2,000 שאילתות, נדמה לי, מהרבה מאוד שאילתות בנושא הזה יש משקל לא קטן לתחום הביטחון

עמית הלוי:  באופן ענייני, ודאי יש לזה ממד של ביטחון

עמית הלוי:      דבר שני

עמית הלוי:  אין ספק שסוג כזה של הסדר קשור ליחסי החוץ

עמית הלוי:  אני לא רואה איך הוא לא קשור ליחסי החוץ של מדינה

עמית הלוי:  כל הסיפור של אשרות ושל כניסות ויציאות זה בוודאי קשור לחוץ וביטחון

זאב אלקין: אם כבר, זה קשור לוועדת הפנים

עמית הלוי: גם

זאב אלקין: זה חוק שלהם, של רשות האוכלוסין, מי מפקח עליו? ועדת הפנים

גיל ברינגר: זה לא חוק של רשות האוכלוסין

זאב אלקין: אז למה אתה כאן?     

גיל ברינגר: אני כאן כי זה מעניין אותי כפרוייקטור של הנושא

גיל ברינגר:  לא בגלל רשות האוכלוסין

זאב אלקין: אז ועדת כספים

מתן כהנא: מי השר שעומד לפטר אותך?     

אופיר כץ: חבר הכנסת מתן כהנא, מירב בן ארי, את לא חייבת להסכים, רק תקשיבי לטיעון

מירב בן ארי: אני לא מסכימה עם כלום

מירב בן ארי:  אני מקשיבה

אופיר כץ: אז אל תפריעי לו

אחמד טיבי: אני חושבת שאם מירב אומרת אני מקשיבה, זה חידוש

אופיר כץ: רק תדחי את המנהג הזה של לא לא להסכים באופן אפריורי

אופיר כץ:  תשאירי לך את האופציה

אופיר כץ:  אולי נפתיע אותך ותסכימי

עמית הלוי: יש לי שלוש הערות

עמית הלוי:  ההערה הראשונה, שרון, היא שהנושא ללא ספק קשור ליחסי חוץ וביטחון

עמית הלוי:      דבר שני

עמית הלוי:  סוף סוף הכנסת, כמו שאנחנו דורשים משירות המדינה לפעמים לגלות גמישות ולא לנהוג תמיד לפי הספר במובן הפורמלי וה-בוקי יותר מה-בוקינג, כאן מגלים גמישות, הכנסת מגלה גמישות בנסיבות העניין ומעבירה לוועדה

זאב אלקין: בוקינג זה תקנון הכנסת

מירב בן ארי: זאת נדיה קומנצ'י, זאת לא גמישות

זאב אלקין: עמית, מה לגבי פיקוח על המבצע חומת מגן 2?     

שרון ניר: וחודש לפני רמדאן, חבר הכנסת אלקין

זאב אלקין: עוד לא הגענו

זאב אלקין:  אנחנו כרגע במבצע ביטחוני חומת מגן 2

מירב בן ארי: תרגיל פליק-פלאק של נדיה קומנצ'י

עמית הלוי: הערה אחרונה

עמית הלוי:  אדוני היושב ראש, זאת הזדמנות מצוינת ודווקא בוועדה שלך שאחראית על סדרי הכנסת ודברים מהסוג הזה, להניח את ההבחנה החשובה בין פורמלי למהותי

עמית הלוי:  באופן פורמלי יכול להיות שאתם צודקים שבימים כתיקונם היה צריך ללכת במנגנון פורמלי אחר, אבל דווקא בגלל שאתם אלה שחושבים, ובצדק, שהדיונים בוועדת חוקה הם מהותיים והם אכן מהותיים כי אנחנו מנסים להשיב את הגזלה המהותית שנעשתה כאן ב-27 השנים האחרונות מאז פסק דין המזרחי - - -     

מירב בן ארי: איזו גזלה? נתניהו היה ראש הממשלה

מירב בן ארי:  אני ישבתי איתו בקואליציה ארבע שנים

עמית הלוי: לא רק שזה דבר נכון באופן ענייני - - -     

מירב בן ארי: מי היה כאן ראש ממשלה במשך 15 שנים? אנחנו היינו שנה

מירב בן ארי:  הוא היה ראש ממשלה במשך 15 שנים

קריאה: סוף סוף יש לנו רוב קואליציוני

קריאה:  עכשיו יש לנו סיכוי לעשות את זה

עמית הלוי: אנחנו התבגרנו

שרון ניר: הוא התנגד בכל תוקף

זאב אלקין: חבר הכנסת עמית הלוי, לפי המקום שבו נמצא כרגע חבר הכנסת צבי סוכות, הוא חושב שעוד לא התגברתם כי אתם כרגע מפנים כרם והוא מנסה להגן עליו בגופו

זאב אלקין:  כנראה שדעתו לגבי תהליך ההתבגרות שלכם הוא שונה

זאב אלקין:  לכן הוא לא בוועדה אלא הוא מגן בגופו על ההתיישבות

עמית הלוי: את אימא לילדה

עמית הלוי:  כמו שהילדה שלך אומרת שלא תחליטי עליה, אנחנו החלטנו שאהרן ברק לא יחליט עלינו

עמית הלוי:  אנחנו מספיק בוגרים

עמית הלוי:  הציבור הישראלי מספיק בוגר

עמית הלוי:  התבגרנו

עמית הלוי:  לקח זמן אבל התבגרנו

עמית הלוי:  לא הבנו את סדר הגודל, שיאמרו לנו שאנחנו לא יכולים, יש נבצרות מהותית

עמית הלוי:  לא יודע, 300 שנים לומדים באקדמיה ולא שמעו על המושגים האלה

עמית הלוי:  דמוקרטיה מהותית

זאב אלקין: אני לא חולק על זה אלא שאני לא מבין למה עם כל ההכרזות האלה עדיין גורם ביטחוני בכיר אומר שאנחנו הולכים לפנות את הכרם כי זאת החלטת בית המשפט ולא אכפת להם ממה שסמוטריץ' חושב

זאב אלקין:  אנחנו לא יכולים להמשיך לקיים את הדיון הזה כי חבר הכנסת סוכות חסר כאן והוא לא יכול להביע את עמדתו כי הוא כרגע מגן על ההתיישבות מפני ממשלה שהורסת התיישבות

זאב אלקין:  זה פשוט לא יעלה לע הדעת

מירב בן ארי: ממשלה דורסנית

זאב אלקין: זה פשוט לא יעלה על הדעת לקפח את זכותו של חבר הכנסת צבי סוכות להשתתף בדיון

אופיר כץ: חבר הכנסת אלקין, המחנה הממלכתי, אתם צריכים לשמוע גם צד אחר

אופיר כץ:  לאפשר לשמוע צד אחר

זאב אלקין: אנחנו דואגים להתיישבות ולחבר הכנסת סוכות, לזכויותיו האישיות

אופיר כץ: היום במליאה אתם תראו חוקים שלא יכולתם להתקרב אליהם במשך שנה וחצי

מירב בן ארי: ולמה לא חוקקתם אותם במשך 15 שנים? למה לא חוקקתם? מי לא נתן?      

שרון ניר: בגלל זה פיניתם את חאן אל אחמר

עמית הלוי: ההחלטה הזאת היא הזדמנות מצוינת להבחין בין פורמלי למהותי

מירב בן ארי: מה מהותי כאן?     

עמית הלוי: אנחנו תחת שנים שבהן הן מה שפורמלי אתם הופכים למהותי ואת מה שמהותי אתם הופכים לפורמלי

עמית הלוי:  מירב, אנחנו הולכים לקלפי מדי פעם כל כמה שנים ואתם אומרים שזאת דמוקרטיה פורמלית

עמית הלוי:  העניין המהותי הוא שאנחנו נדון בנושא של האשרות

עמית הלוי:  זה העניין המהותי

עמית הלוי:  העניין הפורמלי הוא באיזה ועדה זה יהיה

זאב אלקין: ומה עם פיקוח על מבצע חומת מגן?     

עמית הלוי: על כן אנחנו מבכרים את העניין המהותי על הפורמלי ותתרגלו לזה

עמית הלוי:  תתרגלו לזה

מירב בן ארי: אתה הופך את הכנסת לחותמת גומי של הממשלה?     

עמית הלוי: את חותמת גומי?     

מירב בן ארי: אתה דורס את הכנסת בשביל הממשלה?     

עמית הלוי: את חותמת גומי? את תבואי לוועדת חוץ וביטחון, תאמרי את דעותיך ויהיה דיון מאוד מהותי

מירב בן ארי: מה הקשר? תשים את זה בוועדה לזכויות הילד

מירב בן ארי:  תשים בוועדת הכלכלה, יש בזה קטע כלכלי

עמית הלוי: פתחנו בזה שיושב לימינך – את לא רגילה להסתכל ימינה – עורך דין ברינגר והוא העיר כאן בנושא חוץ וביטחון

זאב אלקין: לא

זאב אלקין:  הוא דווקא אמר שזה מיסים

אופיר כץ: אין דיון

גיל ברינגר: אמרתי שזה לא חוק של רשות האוכלוסין אלא זה חוק של רשות המיסים אבל זה לא חוק שעוסק במיסים

זאב אלקין: אם זה חוק של רשות המיסים, מי עוסק ברשות המיסים?     

אופיר כץ: הסתיים הדיון

אופיר כץ:  בבקשה, ארבל

ארבל אסטרחן: נושא של קביעת ועדה הוא לא נושא בוקי או פורמלי

עמית הלוי: יחסית

עמית הלוי:  יחסית למהותי

ארבל אסטרחן: חברי הכנסת קבעו בתקנון הכנסת את סמכויות הוועדות ויש חשיבות לכך שהצעות חוק ילכו לוועדות המתאימות

ארבל אסטרחן:  הדבר גם הולם את תקנון הכנסת, גם יש חשיבות לכך שאותם חברי כנסת בוועדות יעסקו באותם נושאים והוועדה מתמקצעת בעניינים האלה

ארבל אסטרחן:  הדבר הזה גם משפיע על הצוותים שמלווים את הוועדה, על הייעוץ המשפטי שמתמחה בנושאים מסוימים וצמוד לוועדה הזאת, לצוות של הנהלת הוועדה שבקי לגבי הגורמים שצריכים להגיע

ארבל אסטרחן:  לכן העברת הצעת חוק לא לוועדה המתאימה צריכה להיות חריג ולא כלל

ארבל אסטרחן:       לעניין ההצעה הספציפית הזו

ארבל אסטרחן:  המלצת הלשכה המשפטית הייתה שהיא שייכת לוועדת החוקה, חוק ומשפט ולשם היא גם עברה בכנסת הקודמת ועכשיו זו הצעה שחל עליה דין רציפות כי באמת יש פה עניינים של שמירה על פרטיות, העברת מידע בין רשויות מדינה וכולי

ארבל אסטרחן:      אני כן צריכה להגיד למען ההגינות שספציפית ההצעה הזאת, יש לה עניינים שקשורים לכמה ועדות כי למשל כמו שנאמר כאן המרכז הלאומי לאבחון נתוני נוסעים הולך לקום ברשות המיסים והשר הממונה הוא שר האוצר שממונה על החוק

ארבל אסטרחן:  ועדת החוץ והביטחון נזכרת פעמיים בהצעת החוק

ארבל אסטרחן:  פעם אחת כתוב שהממשלה, באישור ועדת חוץ וביטחון, רשאית לשנות את התוספת לעניין רשויות שיכולות לקבל מידע

ארבל אסטרחן:  הוראה נוספת על ועדת החוץ והביטחון אומרת שראש המרכז, אותו מרכז שברשות המיסים, ידווח מדי שנה לוועדת החוץ והביטחון על עניינים שונים

ארבל אסטרחן:  ההצעה גם מדברת על תכליות ביטחוניות בין היתר

ארבל אסטרחן:  יש עוד תכליות לעניין הזה של איסוף המידע

ארבל אסטרחן:      לכן אני יכולה לומר שבמקרה הזה זה לא מופרך ויש מדי פעם הצעות שבאמת יכולות להיות רלוונטיות לוועדות שונות למרות שעמדתנו בעינה עומדת, כפי שאמרתי אותה

אופיר כץ: אם כך, אני עובר להצבעה

מירב בן ארי: רגע

מירב בן ארי:  אנחנו רוצים התייעצות סיעתית

מירב בן ארי:  אתה אפילו לא נותן לשאול אותה שאלה

אופיר כץ: שמת לב שהיא אמרה שאלה ענייני ביטחון?      

מירב בן ארי: אבל מותר לי?     

אופיר כץ: הקשבת שהיא אמרה שאלה ענייני ביטחון?      

מירב בן ארי: כן, הקשבתי

מירב בן ארי:  אני אגיד לך משהו

מירב בן ארי:  גם בבנק שלי יש ענייני ביטחון

מירב בן ארי:  אתה הולך לסופר, זה עניין ביטחוני

אופיר כץ: התייעצות סיעתית עד 10:07 דקות

אופיר כץ: אני עובר להצבעה

אופיר כץ:  מי בעד בקשת יושב ראש ועדת חוץ וביטחון?     

מירב בן ארי: אפשר לשאול שאלה

אופיר כץ: אני בהצבעה

מירב בן ארי: מה זה הדבר הזה? תגידו, אתם הפכתם את הכנסת לחותמת גומי

מירב בן ארי:  תתביישו לכם

אופיר כץ: מי בעד? 9

אופיר כץ:  מי נגד? 6

אופיר כץ:  מי נמנע?     

אופיר כץ: אושר     

אופיר כץ: הבקשה אושרה

אופיר כץ:  הצעת החוק תעבור לוועדת חוץ וביטחון

זאב אלקין: רוויזיה

אופיר כץ:  רוויזיה של אלקין ואני מצטרף

אופיר כץ:      הסעיף הבא, הקמת הוועדות המשותפות:     ועדה משותפת של הכנסת וועדת כספים לתקציב הכנסת לפי חוק יסודות התקציב התשמ"ה-1985

אופיר כץ: ועדה משותפת של ועדת החוקה, חוק ומשפט, ועדת הפנים והגנת הסביבה וועדת המדע והטכנולוגיה, לפי חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע, התש"ע-2009

אופיר כץ:      ועדת הכנסת המשותפת ליישומים ביומטריים, לפי חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע, התש"ע-2009

אופיר כץ:       ועדה משותפת של ועדת החוץ והביטחון וועדת החוקה, חוק ומשפט לעניין הכרזה על מצב חירום לפי סעיף 98 לתקנון הכנסת

זאב אלקין: לא הצגת את ההרכב

אופיר כץ: ארבל רוצה לדבר ואחר כך אני אקריא את ההרכב

ארבל אסטרחן: משפט הסבר כללי על הנושא כולו, לא על הוועדות הספציפיות

ארבל אסטרחן:  אני רוצה לומר שיש לא מעט חוקים שמעניקים סמכויות לוועדות ובתוכם יש חוקים שמעניקים סמכויות לוועדות משותפות כי יש נושאים ששייכים לשתי ועדות

ארבל אסטרחן:  יש ועדות משותפות שלא קמות מדי כנסת כי למשל יש סמכות להתקין תקנות בוועדה משותפת ויכול להיות שהכנסת התקינה את התקנות ואחר כך במשך עשר שנים לא יהיה תיקון לתקנות האלה והוועדה הזאת לא תקום

ארבל אסטרחן:  אבל יש ועדות משותפות שקמות מדי כנסת כי יש להן תפקידים עיתיים

ארבל אסטרחן:  למשל לקבל דיווחים שנתיים או לקבוע את תקציב המדינה וכולי

ארבל אסטרחן:      הוועדות שכרגע מוצעות בפניכם אלה ועדות שכל כנסת מקימה אותן ולכן הוחלט להקים אותן למרות שלא תמיד יש משהו על השולחן

ארבל אסטרחן:  למשל, תקציב הכנסת נדון בוועדה משותפת של ועדת כנסת וכספים ולכן צריך את הוועדה המשותפת הזאת לקראת הגעת חוק התקציב

ארבל אסטרחן:  תקציב הביטחון, זאת ועדה משותפת של כספים וחוץ וביטחון

ארבל אסטרחן:  כנ"ל בחוק הביומטרי, יש ועדות משותפות, בחוק האזנת סתר ותקנון הכנסת קובע שהחלטה על הארכת מצב החירום תהיה לאחר המלצה של ועדה משותפת של ועדת החוץ והביטחון וועדת החוקה

ארבל אסטרחן:  צריך להזכיר עוד שכאשר יש ועדה שנזכרת בחיקוק היושב ראש יהיה מבין החברים של הוועדה שנזכרת ראשונה ולכן אנחנו תמיד יכולים לדעת מאיזה ועדה יהיה היושב ראש

ארבל אסטרחן:  יש לזה חריג אחד והוא כשזאת הוועדה המשותפת לתקציב הביטחון כאשר בחוק כתוב שהיושב ראש יכול להיות מאחת משתי הוועדות או חוץ וביטחון או ועדת הכספים

אופיר כץ: אני אקריא את ההרכבים ואחר כך תתייחסו

אופיר כץ: מטעם ועדת הכנסת: אופיר כץ – יו"ר, ינון אזולאי, צביקה פוגל, זאב אלקין, שרון ניר

אופיר כץ:      מטעם ועדת הכספים: משה גפני, אלי דלל, משה סולומון, ולדימיר בליאק, אימאן ח'טיב יאסין

אופיר כץ: מטעם ועדת החוקה, חוק ומשפט: שמחה רוטמן – יו"ר, משה סעדה, מתן כהנא, יונתן מישרקי

אופיר כץ:      מטעם ועדת חוץ וביטחון: בועז ביסמוט, ישראל אייכלר, שרון ניר, רם בן ברק

אופיר כץ: מטעם ועדת החוקה, חוק ומשפט: חנוך דב מלביצקי – יו"ר, שמחה רוטמן, יוליה מלינובסקי

אופיר כץ:      מטעם ועדת הפנים והגנת הסביבה: יעקב אשר, לימור סון הר מלך, יוראי להב הרצנו

אופיר כץ:      מטעם ועדת המדע והטכנולוגיה: סימון מושיאשוילי, איימן עודה, אורית פרקש הכהן

אופיר כץ: החוק קובע כי הוועדה המשותפת תפעל בעניינים הנוגעים לפעילות רשויות הביטחון ולאבטחת מידע וישיבותיה יהיו חסויות

אופיר כץ:  ועדה זו תפעל בנוסף לוועדת הכנסת המשותפת

ארבל אסטרחן: שלפני רגע הצגת אותה

אופיר כץ: כן

אופיר כץ:  המורכבת מחברים בוועדת החוקה, בוועדת הפנים ובוועדת המדע שהרכבה כבר הוקרא

אופיר כץ:      סעיף 32(א) לחוק קובע כי הוועדה המשותפת תהיה בהרכב הבא: יושב ראש ועדת החוץ והביטחון יהיה היושב ראש

אופיר כץ:  יושב ראש ועדת הכנסת המשותפת

אופיר כץ:  שני חברי הכנסת החברים בוועדת החוקה, חוק ומשפט, אחד מסיעות הקואליציה ואחד מסיעות האופוזיציה וחברי ועדת המשנה למודיעין ושירותים חשאיים של ועדת החוץ והביטחון של הכנסת

אופיר כץ:      בהתאם קובעת ועדת הכנסת רק את זהות חברי ועדת החוקה, חוק ומשפט שיהיו חברים בוועדה המשותפת כדלקמן:     מהקואליציה – חבר הכנסת שמחה רוטמן

אופיר כץ:      מהאופוזיציה – חבר הכנסת גלעד קריב

אופיר כץ:       לפיכך להלן הרכב הוועדה המשותפת ליישומים ביומטריים נכון להיום וככל שיחולו שינויים בזהות החברים שקביעתם אינה נדרשת על ידי ועדת הכנסת, ישתנה הרכבה בהתאם

אופיר כץ:      יושב ראש – חבר הכנסת יולי אדלשטיין, יושב ראש ועדת חוץ וביטחון

אופיר כץ:      חבר הכנסת חנוך דב מלביצקי – יושב ראש ועדת הכנסת המשותפת

אופיר כץ:      מטעם ועדת החוקה, חוק ומשפט: חברי הכנסת שמחה רוטמן וגלעד קריב

אופיר כץ:      חברי ועדת משנה למודיעין ושירותים חשאיים: חברי הכנסת ינון אזולאי, גדעון סער, רם בן ברק וחבר נוסף שיתמנה במקום חבר הכנסת דודי אמסלם

אופיר כץ:      	ועדה משותפת של ועדת החוץ והביטחון וועדת חוקה, חוק ומשפט לעניין הכרזה על מצב חירום לפי סעיף 68 לתקנון הכנסת

אופיר כץ:       מטעם ועדת החוץ והביטחון: חברי הכנסת יולי אדלשטיין – יו"ר, ישראל אייכלר, אלמוג כהן, אורנה ברביבאי, שרון ניר, גדעון סער

אופיר כץ:      מטעם ועדת חוקה, חוק ומשפט: חברי הכנסת שמחה רוטמן, אריאל קלנר, משה סעדה, יוני משריקי, גלעד קריב ועופר כסיף

אופיר כץ:      התייחסות

מירב בן ארי: אורנה ברביבאי

קריאה: גדעון סער

שרון ניר: כל הוועדות האלה הן תמיד זוגיות

זאב אלקין: יש לי רק הערה אחת

זאב אלקין:  אני חושב שהרשימה הזאת היא תזכורת יפה לראשי ועדות בכנסת כשמחוקקים חוקים קדימה והם תמיד נלחמים על כבודה של הוועדה שלהם ומייצרים ועדות משותפות 2 ו-3 וכולי

זאב אלקין:  בסוף כשזה מגיע, הם כבר מזמן לא שם אבל זה מייצר הרבה בלגן בהרבה ועדות שלמעשה צריך להקים ובחינם

זאב אלקין:  עדיף להכריע במחלוקות כאלה לא בפשרה של בוא נקים עוד ועדה משותפת ואחר כך שיתמודדו אלא פשוט להכריע איזו ועדה תפקח על איזה נושא

משה ארבל: אבל יושב ראש הקואליציה שהיה אז קראו לו אלקין והוא לא רצה הכרעות

זאב אלקין: דווקא רוב החוקים האלה לא בתקופתי

זאב אלקין:  גם אם היה בתקופתי, עכשיו אני רואה שזאת טעות

אופיר כץ: את רוצה להתייחס?     

מירב בן ארי: לא

שגית אפיק: אני מסכימה

שגית אפיק:  בטח עכשיו כשגדל מספר הוועדות ואין צורך להקים עוד ועדות משותפות ומשולשות

זאב אלקין: בחוק, שאחר כך כל קדנציה צריך להקים אותן מחדש

שגית אפיק: אני מסכימה

שגית אפיק:  אנחנו נטמיע את זה בין היועצים

מירב בן ארי: אתה יכול להסביר מה קרה ל-2(ב)? למה הוא לא בא היום? הוועדה לביטחון לאומי לגבי האזנות סתר

אופיר כץ: זה ירד

אופיר כץ:  עוד אין הסכמות

אופיר כץ:  יהיה בשבוע הבא

אופיר כץ:  זה חשוב לך? אם זה חשוב לך, נכנס ביום חמישי את הוועדה

מירב בן ארי: רציתי לדעת כי זה היה כבר על סדר היום

אופיר כץ: אני עובר להצבעה

אופיר כץ:  מי בעד? 9

אופיר כץ:  מי נגד? מי נמנע?     

אופיר כץ: אושר     

אופיר כץ: אושר פה אחד

אופיר כץ:      אני עובר לסעיף (ד)

עמית הלוי: אפשר להגיש רוויזיה אחרי שעברת ל-(ד)?     

מירב בן ארי: אי אפשר

אופיר כץ: קביעת ועדה לדיון בהצעת חוק הרשות הלאומית לביטחון קהילתי (תיקון מס' 2), התשפ"ב-2022, לאחר החלת דין רציפות

אופיר כץ:       המלצת הלשכה המשפטית - לוועדה לביטחון לאומי

אופיר כץ:  הרשות הזאת עברה למשרד לביטחון פנים

אופיר כץ:      יש צורך לומר משהו? לא

אופיר כץ:      אם כך, אני עובר להצבעה

זאב אלקין: זה לא חוץ וביטחון?     

מירב בן ארי: לא

אופיר כץ: מי בעד? 7

אופיר כץ:  מי נגד? מי נמנע?     

אופיר כץ: אושר     

אופיר כץ: אושר

אופיר כץ:      סעיף (ו), קביעת ועדה לדיון בהצעה לסדר היום בנושא נהלי חקירה משטרתית באירועי הגנה עצמית, של חבר הכנסת עמית הלוי

עמית הלוי: באופן מזעזע, משטרת ישראל, אדם שמשתמש בנשק, שימוש כלשהו – גם מרים את הנזק, עוד לא ירה או גם ירה - - -     

זאב אלקין: למה זה הגיע לכאן?     

עמית הלוי: עוד לא הייתה ועדה לביטחון לאומי ולכן אמרו שיועבר לוועדת הכנסת

זאב אלקין: לא צריך לנמק

עמית הלוי: אני בכל זאת רוצה לומר לפרוטוקול שהנוהל שונה ב-1 במאי 2021 על ידי השר לשעבר אמיר אוחנה ועל פי הנוהל החדש מי שישתמש בנשק לצורך הגנה עצמית ואין חשד לפלילים באופן בסיסי, לא אמור להיחקר באזהרה

עמית הלוי:  אמורה להיגבות ממנו עדות פתוחה

עמית הלוי:  לא אמור להילקח ממנו הנשק באופן אוטומטי

עמית הלוי:  משום מה הנוהל הזה לא מקוים במשטרת ישראל ולכן הוועדה תפקח על הנוהל הקיים

עמית הלוי:  השר לביטחון לאומי אמר שהוא רוצה לשדרג את הנוהל

עמית הלוי:  אם הוא משדרג, מה טוב

זאב אלקין: הוא כרגע במבצע צבאי, חומת מגן 2

זאב אלקין:  כשיתפנה, ישדרג

זאב אלקין:      חבר הכנסת סעדה, כנראה אתה לא יודע מה ההבדל בין הרשות המחוקקת לרשות המבצעת, אלא אם כן אתה מציע לי מינוי בממשלה החדשה אבל אני מראש אומר לך שהתשובה היא לא

זאב אלקין:  היחידי שיכול לעזור לו, זה אתה

זאב אלקין:  אם תסכים להתמנות לסגן שר - משרד המשפטים כבר תפוס כי יש כבר שר שני ולכן אני מניח שזה ירד מסדר היום, אבל אולי במשרד לביטחון לאומי יש מקום פנוי לסגן שר

זאב אלקין:  אז תוכל לעזור לו

זאב אלקין:  הוא יטפל בפיתות ואתה במקלחות

זאב אלקין:  אחר כך תתחלפו

מירב בן ארי: שתדע שאצלנו סגן השר לביטחון פנים דאז, סגלוביץ', עשה עבודה מדהימה

קריאה: כן, מה זה עבודה, חבל על הזמן

קריאה:  אמר לתושבי עומר שהוא לא דואג להם אלא לתושבי רהט

מירב בן ארי: אין מי שעשה עבודה כמו סגלוביץ'

קריאה: הוא לא עשה שם שום דבר

קריאה:  תהיי רצינית

מירב בן ארי: עשה עבודה מדהימה

אופיר כץ: אנחנו מצביעים על ביטחון לאומי

אופיר כץ:  מי בעד? 6

אופיר כץ:  מי נגד? מי נמנע?     

אופיר כץ: אושר     

אופיר כץ: אושר

אופיר כץ:  ההצעה לסדר תעבור לוועדה לביטחון לאומי

זאב אלקין: אגב, אני מציע להעביר לשם גם את הפיקוח על מבצע חומת מגן 2

זאב אלקין:  ועדת חוץ וביטחון עסוקה

אופיר כץ: סעיף 2, המלצת הוועדה הציבורית לקביעת שכר ותשלומים אחרים לחברי כנסת בנושאים הבאים:     

אופיר כץ: את הנושא השני הורדתי מסדר היום

אופיר כץ:  קיבלתי אתמול פנייה לגבי המצב הכלכלי וכל הנושא של השכירויות

זאב אלקין: אם אתם כאלה רגישים, ובצדק, לדעת קהל, היו כאן יותר מ-100 אלף אנשים שהטריחו את עצמם להגיע לכנסת ביום שני

זאב אלקין:  אולי תהיו רגישים גם אליהם

מירב בן ארי: נכון

אופיר כץ: אנחנו רגישים לכולם

זאב אלקין: אני מציע להרחיב את העיקרון

משה ארבל: אדוני היושב ראש, הרגישות היא גם עובדתית

משה ארבל:  סתם, בשביל הספורט, נכנסתי אתמול ל-יד 2 לראות מה אפשר למצוא ב-4,600 שקלים בירושלים

משה ארבל:  אין

מירב בן ארי: שכירות של דירה בירושלים?     

משה ארבל: כן

משה ארבל:  הבנתי שמלון ורט נסגר לתקופה לשיפוצים

מירב בן ארי: הגיע הזמן שהוא ייכנס לשיפוצים

עאידה תומא סלימאן: העלו את המחירים של בתי מלון

משה ארבל: ההצעה כאן היא להעלות ל-4,600 שקלים

משה ארבל:  היא מצחיקה

משה ארבל:  עדיף שבכלל לא תהיה הצעה

אופיר כץ: את הסעיף השני, אני מקבל את בקשתה של חברת הכנסת נעמה לזימי שפנתה אלי לשקול מחדש לגבי הסעיף

עאידה תומא סלימאן: היושב ראש, אתה מכיר את העניין הזה

עאידה תומא סלימאן:  קודם כל, אלה לא תנאים של חברי כנסת אלא אלה כספים שמשולמים לאנשים שמשכירים את הדירות שלהם

עאידה תומא סלימאן:  כולנו יודעים על העלייה בשכר דירה שקרתה בשנים האחרונות

עאידה תומא סלימאן:  זה לא כסף שמקבלים חברי הכנסת

עאידה תומא סלימאן:  אתם כן העליתם את המכסה של בתי מלון, של תשלום לבתי מלון

עאידה תומא סלימאן:  העליתם גם את המכסה של תשלום לבתי מלון ליועצים

עאידה תומא סלימאן:  נשאר העניין הזה של הדירות שהוא לא הכנסה לחבר כנסת אלא לאנשים שמשכירים את הדירות

משה ארבל: זה כלי עבודה

משה ארבל:  היא גרה בעכו

מירב בן ארי: למה שהיא תרצה לגור כאן? היא רוצה לגור בבית שלה בעכו

עאידה תומא סלימאן: אבל אני לא רוצה להיות בבתי מלון

עאידה תומא סלימאן:  יש אנשים שלא טוב להם להיות בבית מלון

עאידה תומא סלימאן:  תדעו שהכסף שמשולם לשכר דירה הוא פחות ממה שעולה חבר כנסת שהולך לבית מלון

עאידה תומא סלימאן:  שלא יעשו לי עכשיו התייפייפות

עאידה תומא סלימאן:  בתי המלון עולים לכנסת יותר מאשר שכר דירה

עמית הלוי: זה יהיה או או

עמית הלוי:  אי אפשר את שניהם

משה ארבל: בוודאי

מירב בן ארי: ברגע שיש לה דירה, היא לא רוצה גם לישון במלון

אופיר כץ: שכר הדירה שלי הוא הכי זול

אופיר כץ:  הוא בלשכה

אופיר כץ:      אני אומר שאני רוצה לאפשר לחברת הכנסת נעמה לזימי שנדבר על זה

עאידה תומא סלימאן: למה היא לא הגיעה לכאן?     

אופיר כץ: אני לא יודע

מירב בן ארי: מה זה הדבר הזה? יש לך בעיה, תבואי לדיון בוועדה

מירב בן ארי:  זה אני אומרת לך כמי שבאופוזיציה

אופיר כץ: לכן אני דוחה כרגע את הדיון על זה

מירב בן ארי: לא, לא, לא, סליחה

אופיר כץ: מירב, עם כל הכבוד, אני לא בדיוק שואל אותך מה כן ומה לא

אופיר כץ:  מה את אומרת לי לא?     

מירב בן ארי: אני רק מוחה

מירב בן ארי:  אתה כמובן לא חייב, תעשה מה שאתה רוצה

אופיר כץ: את אומרת את זה כאילו את קובעת כאן

מירב בן ארי: לא, אני רק מוחה

מירב בן ארי:  אני יושבת במקומי ומוחה בשם חברי הכנסת

מירב בן ארי:  שוב, אני לא גרה כאן, אני בכלל לא באירוע

מירב בן ארי:  אני רק אומרת שאם יש לך בעיה עם דיון בוועדה, תדאגי לבוא

משה ארבל: למה מפלגת העבודה לא הגיעה? יש איזה דילים עם הקואליציה?      

ינון אזולאי: לא

ינון אזולאי:  אופיר, אני יודע שבפעם שעברה דיברנו כאן על שכר חברי הכנסת, קיבלו כותרת

ינון אזולאי:  מתוך 8 דקות דיבור הוציאו 20 שניות שלי

ינון אזולאי:  אין לי בעיה עם זה

ינון אזולאי:  כשאני מאמין במשהו, אני הולך עם זה

ינון אזולאי:  עיוותו את הנושא

מירב בן ארי: ראינו

ינון אזולאי: ולא היית כאן לגבות

ינון אזולאי:  אף אחד מהאופוזיציה

מירב בן ארי: אבל ראיתי את זה

ינון אזולאי: עזבי

ינון אזולאי:  אני אומר שאף אחד מהאופוזיציה לא היה

מירב בן ארי: אני רוצה להגיד לך שכל ראיון ששואלים אותי, אני אומרת להם שהכנסת קטנה מדי, שאני חושבת שכל השרים צריכים להתפטר

מירב בן ארי:  אני מסכימה איתך

ינון אזולאי: שורש הבעיה כאן הוא אחר

ינון אזולאי:  זה שעכשיו יאמרו שחברת כנסת אחת אמרה תוריד את זה, תעלה את זה, "ישראל היום" כותב על זה – כל אחד מפחד מהכותרת

ינון אזולאי:  אני לא נמצא כאן בבתי מלון, אפשר לספור על האצבעות את המקרים שהייתי בבית מלון בכל חמש השנים האחרונות, אני לא שוכר כאן דירה

ינון אזולאי:  אני גר באשדוד

ינון אזולאי:  אני נוסע כדי לנוח בבית שעה ולחזור

ינון אזולאי:  אתה בלשכה

ינון אזולאי:  גם אני

ינון אזולאי:  אם אעידה מגיעה מעכו, היא צריכה מקום

ינון אזולאי:  אני לא מדבר כרגע על סכום

ינון אזולאי:  יש כאן בעיה שורשית אחרת שאותה אני לא מבין

ינון אזולאי:      קודם כל, הבאתם את זה רק עכשיו

ינון אזולאי:  למה אתם לא מביאים כחבילה פעם אחת? למה כל פעם לזרוק לנו משהו ונחטוף איזו כותרת? אף אחד מכם לא עומד מול התקשורת

ינון אזולאי:  אנחנו עומדים מול התקשורת ואותנו קורעים בתקשורת

ינון אזולאי:  חבר'ה, תביאו פעם אחת שהוועדה הזאת תעשה משהו

ינון אזולאי:  שפעם אחת יתייצבו מולנו ויגידו לנו מה קורה

ינון אזולאי:  לי אין בעיה, אמרתי לכם שאותי לא מעניין מה שתצביעו, תעלו להם או לא תעלו להם, אין לי בעיה אבל פעם אחת שיובל אלבשן יבוא לכאן

ינון אזולאי:  ביקשתי שיבוא ויסביר

ינון אזולאי:  חברי הכנסת, כולנו, תפתחו קצת יותר את העניין הזה

ינון אזולאי:  צריך להחליף את הוועדה, אין בעיה אבל בואו נעשה דיון רוחב אמיתי שבאמת פעם אחת ידון לעומק בעניין של חברי הכנסת

מירב בן ארי: בתנאים

ינון אזולאי: בתנאים

ינון אזולאי:  רוצים להרע לנו את התנאים, תרעו את התנאים

ינון אזולאי:  אין בעיה

ינון אזולאי:  תורידו במשכורת, הכול בסדר

ינון אזולאי:  תעשו מה שאתם רוצים

ינון אזולאי:  אני לא אומר מה בסוף יהיה אבל לא יכול להיות שלכל פעם אנחנו נגיע ויזרקו עוד משהו

ינון אזולאי:  זה לא מכובד לא לנו ולא לעם

ינון אזולאי:  האנשים האלה בסך הכול מסתכלים עלינו כראי והם צודקים

ינון אזולאי:  הם רוצים לראות אותנו גם מסודרים בעניין ושפעם אחת יגידו להם מה מגיע לנו ומה לא מגיע לנו

ינון אזולאי:  אם לא מגיע לנו, זה בסדר גמור

ינון אזולאי:  אני גם מקבל את זה כי זאת ועדה ציבורית שתעשה את עבודתה נאמנה

מירב בן ארי: לא צריך לחשוש מזה

מירב בן ארי:  אגב, אני גם רוצה לדבר על חברי כנסת שיוצאים מהכנסת ושולחים אותם במונית הביתה

מירב בן ארי:  גם על זה אני רוצה לדבר

מירב בן ארי:  יש לי הרבה דברים לדבר עליהם

מירב בן ארי:  מתי יהיה דיון שנעשה קואליציה ואופוזיציה? אני רוצה שיהיה כאן דיון אמיתי

אופיר כץ: אני רוצה להגיד משהו

אופיר כץ:  אמרתי את זה לפני חודש עת ישבנו כאן בדיון דומה מאוד

אופיר כץ:  אני מסכים עם מה שאמר ינון, עם מה שאת אומרת ועם מה שאומרים כאן עוד חברי כנסת

אופיר כץ:  גם חנוך מלביצקי דיבר איתי על זה

אופיר כץ:       הנה נעמה

מירב בן ארי: אמרתי שהיא חרוצה ולכן היא בטוח בבניין

מירב בן ארי:  שיביאו אותה

אופיר כץ: לפי חוק יש ועדה ציבורית שתפקידה להמליץ בדבר שכר ותשלומים אחרים לחברי הכנסת

אופיר כץ:  נוצרה מעין נורמה, כמו שינון אמר, שכל פעם הוועדה הציבורית מגישה המלצות נקודתיות – כאן לעדכן את שכר הדירה, שם השתתפות בבית מלון, פה גילום מס, שם רכיב כלשהו מתקציב הקשר עם הבוחר

אופיר כץ:      שכר חברי הכנסת הופקד בכוונת מכוון בידי אנשי ציבור ראויים ומקצועיים, בדיוק כדי שיסתכלו על הסוגייה במבט הוליסטי ושלם ויבטאו את האינטרס הציבורי בשלמותו

אופיר כץ:  כיום זה לא המצב

אופיר כץ:  אי אפשר כל פעם להציג בפני חברי הכנסת רק זווית אחת מסוימת

אופיר כץ:  זה גם לא נכון שהוועדה הציבורית תסתכל על הדברים במבט צר

אופיר כץ:  צריך לעשות עבודה, לבחון את כל הסוגייה בצורה מסודרת

אופיר כץ:  לכל רכיב יש השפעה על רכיב אחר

אופיר כץ:  יש מקומות שבהם ראוי להשוות את חברי הכנסת לנושאי משרה אחרים ויש מקומות שלא

מירב בן ארי: נכון

אופיר כץ: צריך להסתכל על התמונה המלאה ולהגיע לתוצאה שגם תשמור על הקופה הציבורית וגם תעניק לנו חברי הכנסת את הכלים הנכונים שאנחנו צריכים למילוי תפקידנו

אופיר כץ:  יש גם המון סעיפים בהחלטת השכר שנכתבו לפני עשרות שנים, מה שהספקתי לקרוא, והגיע הזמן לעדכן את מודל הפעולה

מירב בן ארי: מה אתה מציע?     

אופיר כץ: אני קורא לוועדה להכין משהו ואני קורא גם לכם חברי הכנסת

מירב בן ארי: לוועדה הציבורית?     

אופיר כץ: כן

אופיר כץ:  אני קורא גם לכם חברי הכנסת לפנות אלי עם דברים שאתם חושבים שצריך לשנות

אופיר כץ:  בואו נרכז את זה ונעשה פגישה ביחד עם הוועדה

מירב בן ארי: ביום שחזרתי לכנסת הלכתי לשגית

מירב בן ארי:  לדעתי שגית צריכה לנהל את זה

אופיר כץ: מירב, את לא נותנת להשלים משפט

אופיר כץ:  חברי כנסת שיש להם דברים שהם רוצים להעביר, שגית תרכז את הכול

אופיר כץ:  נכין את החבילה שאנחנו חושבים שהיא נכונה, נעשה פגישה עם הוועדה הציבורית ונביא הכול במכלול אחד

מירב בן ארי: אני יכולה לומר מילה? אני חושבת ששגית היא הבן אדם שצריך לנהל את זה

מירב בן ארי:  לדעתי היא יכולה לקחת שני חברי כנסת מהקואליציה ושני חברי כנסת מהאופוזיציה, לשבת אצלה ולהגיע לאיזשהו מתווה מוסכם ועם זה ללכת עם יושב ראש הוועדה לוועדה הציבורית

מירב בן ארי:  מה אתה אומר?     

אופיר כץ: בסדר

אופיר כץ:  אני רוצה את כלל חברי הכנסת

עאידה תומא סלימאן: עד השכר לחברי הכנסת, מה עשית ומה נשאר

עאידה תומא סלימאן:  אני שואלת

מירב בן ארי: יש דברים שאנחנו רוצים לדבר עליהם מבחינת תנאי חברי הכנסת

חנוך דב מילביצקי: אני מצטרף לנושא הזה

חנוך דב מילביצקי:  אני חדש ודי מוזר לי

חנוך דב מילביצקי:  אני מגיע לכל מצבי קיצון שהם פשוט מבזים

חנוך דב מילביצקי:  כשאני מגיש חשבונית להחזר ואומרים לי, תשמע, מתוך החשבונית הזאת – היו שלושה אנשים – את השתייה אנחנו לא מאשרים לך אבל משהו אחר כן

חנוך דב מילביצקי:  אתם לא רוצים לאשר, אני לא אגיש את זה אבל תחשבו איך זה גורם לי להיראות גם בעיני הצוות שלי, גם בעיניים בכלל

חנוך דב מילביצקי:  זה לא לעניין

חנוך דב מילביצקי:  הדבר הזה צריך להיות מוסדר בצורה גמורה פעם אחת לתמיד

חנוך דב מילביצקי:  בעיניי ההתערבות ברזולוציות האלה של אם מאשרים פחית שתייה או לא מאשרים אותה, זה מוטרף

חנוך דב מילביצקי:  אין לזה שום מקום

חנוך דב מילביצקי:  אתם לא רוצים, אל תתנו אל זה בכלל ואל תאשרו בכלל אוכל אבל אי אפשר לרדת לרזולוציות האלה

חנוך דב מילביצקי:  זה לא רק ברזולוציות האלה

חנוך דב מילביצקי:  אני רוצה לדבר על איזשהו הליך משפטי, אז אני מקבל עמדה של בן אדם שלמיטב הבנתי הוא לא משפטן שנותן חוות דעת משפטית על האם זה נכון או לא נכון

חנוך דב מילביצקי:  הדבר הזה צריך הסדרה חד משמעית וצריך שיהיו כללים מאוד מאוד ברורים וחדים ושלא כל פעם כאשר אנחנו מגישים משהו, אולי מאשרים ואולי לא

חנוך דב מילביצקי:  זה מאוד מביך כל הדבר הזה

אופיר כץ: תודה

אופיר כץ:  עוד מישהו מחברי הכנסת? בבקשה, החשב

חיים בוגר: אני מציע שבאמת הדיון הזה ייעשה באיזושהי ועדה נפרדת לחלוטין מפני שאתם לא רוצים שאני אגיב עכשיו על כל הדברים שאומרים כאן

חיים בוגר:  גם לי יש כל מיני דוגמאות ולא כדאי שזה יהיה כאן

ינון אזולאי: לא הבנתי

ינון אזולאי:  אנחנו מאוד מכבדים אותך

ינון אזולאי:  הביקורת לא הייתה עליך

ינון אזולאי:  הביקורת הייתה על הוועדה הציבורית

ינון אזולאי:  אני אמרתי את זה מראש

ינון אזולאי:  זה כאילו להגיד לנו חבר'ה, לא כדאי שאני אדבר

עאידה תומא סלימאן: ינון, זאת לא תשובה לך

חיים בוגר: לגבי זה שמביאים כל פעם נושאים מסוימים

חיים בוגר:  גם אחרי שתעשו רפורמה ותעשו איזושהי הסדרה, עדיין ייווצרו אנומליות מסוימות, אם זה בגלל התייקרות של דברים מסוימים, אם בגלל פריטים חדשים שפתאום חברי הכנסת התחילו להשתמש בהם או כל מיני דברים כאלה

חיים בוגר:  הוועדה או אני ביוזמתי בא לוועדה ואני אומר להם שבסעיף הזה יש איזושהי בעיה וצריך לתקן אותו, ואז אנחנו נבוא ונעשה את הדבר הזה

חיים בוגר:       יכולים לשבת בשקט עם הקטע הזה של שכר הדירה אבל שכר הדירה, כולכם יודעים מה קרה בשוק הדיור

חיים בוגר:  אתם יודעים בדיוק מה גובה שכר הדירה, בכמה הוא עלה בשנה האחרונה

חיים בוגר:  חברי הכנסת שלא רוצים לישון בבתי מלון, אם זה מסיבות נוחות או אם זה מסיבות של חסכון בכספי הציבור, רוצים לשכור דירה – יוזמה שהיא מבורכת – אנחנו באים ומתאימים את הדברים האלה

חיים בוגר:  הוועדה יושבת על המדוכה ובודקת מה גובה שכר הדירה ומבקשת לעדכן

חיים בוגר:      אלה שגרים במרחק של מעל 100 קילומטרים ויכולים לישון לפחות יומיים בשבוע בבית מלון, אם תעשו את החשבון, הסכום המגולם של בית מלון עולה סדר גודל של 2,000 שקלים ללילה לחבר כנסת

חיים בוגר:  בא חבר כנסת ורוצה ללון ב-4,600 שקלים לחודש

חיים בוגר:  הוא חוסך כסף

משה ארבל: אבל הוא לא ימצא כלום

משה ארבל:  אולי בבית צפפא

חיים בוגר: לא

חיים בוגר:  הם לוקחים דירות חדר

חיים בוגר:  הם לא לוקחים דירות מפוארות

חיים בוגר:  תשקלו, איך שאתם רוצים כי האלטרנטיבה היא שהם ילכו לבית מלון וזה יהיה יותר יקר

אופיר כץ: לכן השיטה שלי היא הכי זולה

נעמה לזימי: לא פעם אני משתמשת בשיטה שלך

חיים בוגר: אחר כך אתה בא עייף לוועדה

אופיר כץ: נעמה, אמרתי שאני רוצה לדון שוב

נעמה לזימי: הייתי בדיונים אחרים כי אמרו שזה ירד מסדר היום

נעמה לזימי:  אני אשמח גם להגיב לחשב הכנסת ולהגיד לך אחרי התחקיר שנעשה אתמול בערוץ 12

נעמה לזימי:  בשנה שעברה ישבנו כמה פעמים על העסקה ישירה של עובדי המזנון ועובדות הניקיון בכנסת ואמרת לי לא פעם שאין אף הפרה למרות שאלי הגיעו עובדות ואמרו שיש הפרות

נעמה לזימי:  אני שמחה על התחקיר הזה כי זה מראה את הדבר שצריך לעשות

נעמה לזימי:  גם אם תעקם פרצוף, חיים, העסקה ישירה של עובדי המזנון ועובדות הניקיון כי זה הדבר המוסרי לעשות במשכן הזה

נעמה לזימי:  זה הדבר הנכון לעשות

נעמה לזימי:  הדבר שיגרום לנו לפקח על התנאים של מי שמגישים לנו קפה כל הזמן, נותנים לנו את האוכל, וזה הדבר המוסרי לעשות

נעמה לזימי:  אני מזכירה שבעבר לא היה דבר כזה של העסקה קבלנית והמדינה עמדה על רגליה והיא מדינה מפוארת

נעמה לזימי:  אפשר לתקן את העיוות המוסרי העמוק הזה של המשכן הזה

נעמה לזימי:      אחרי התחקיר אנחנו רואים איך במערכת מנהל משנה שעות עבודה

נעמה לזימי:  אני נדהמת

נעמה לזימי:  ישבנו עם המנכ"ל כמה פעמים, הייתה גם שיחה אחת סוערת ממנה יצאתי בזעם גדול ואתה יודע את זה, ואחר כך חזרנו

נעמה לזימי:  פרסתם בפניי, למרות שלא את הכול כי הם לא הסכימו לחשוף חלק מהחוזים כדי שאני אוכל לבחון את תנאי ההעסקה

נעמה לזימי:      אני דורשת – ואני יודעת שהלב שלך פתוח למקומות הרגישים האלה – שדברים ישתנו כאן

נעמה לזימי:  כך לא יכול להיות

נעמה לזימי:  המקום הזה צריך להיות מגדלור של מוסר וערכים

נעמה לזימי:  צורת ההעסקה הזאת היא ביזיונית ומבזה את כולנו

נעמה לזימי:  כולנו יודעים מה קורה ועוצמים את העיניים כי אנחנו עסוקים אבל אלה האנשים שמשרתים אותנו כאן יום יום בכזו אהבה ובכזו מסירות

נעמה לזימי:  תודה

נעמה לזימי:      אמרתי את הדברים האלה ואני אתייחס גם לנושא לשמו הגענו לכאן

נעמה לזימי:  באמת כואב לי על מה שקרה

נעמה לזימי:  הגשתי את הצעת החוק להעסקה ישירה של עובדי הכנסת וניסיתי לקדם אותו

נעמה לזימי:  ניסיתי לקדם אותו בחוק ההסדרים, בחוק התקציב הקודם

נעמה לזימי:  מרחו

אופיר כץ: היית בקואליציה

אופיר כץ:  למה לא קידמת?     

נעמה לזימי: לצערי המנכ"ל הקודם לא הסכים

נעמה לזימי:  אני אומרת את הדברים כמו שהם

נעמה לזימי:  הדברים היו גלויים

נעמה לזימי:      אני אדבר על מה ששלחתי

נעמה לזימי:  חברים, אני אחליט על מה אני מדברת

נעמה לזימי:  מותר לי לדבר על עובדות הכנסת

נעמה לזימי:  אחרי התחקיר אתמול, בטח שמותר

עאידה תומא סלימאן: לא נעמה

עאידה תומא סלימאן:  מי שעסק בנושא הזה הרבה לפני שהגעת זאת הייתי אני

נעמה לזימי: בסדר

נעמה לזימי:  אני לא הייתי כאן

נעמה לזימי:  אנחנו לא בוויכוח

עאידה תומא סלימאן: מצוין שאת עוסקת בנושא אבל את יודעת שכולנו צריכים לעבור לעוד ועדות

נעמה לזימי: אני רוצה לתת גם משהו אחרי הדבר שנעשה

נעמה לזימי:  לשים רגע אחד זרקור

נעמה לזימי:  אני אגיד למה כתבתי את מה שכתבתי לאופיר על הנושא של שכר הדירה

נעמה לזימי:       אני גרה בחיפה ואני אפילו בקריטריונים לקחת כאן איזושהי דירה ואני בהחלט מבינה את הסיוט

נעמה לזימי:  היום יצאנו ב-6:00 בבוקר כדי להגיע לכאן ב-9:00

נעמה לזימי:  זאת מציאות חיי יום יום, מציאות של הרבה חברי כנסת

נעמה לזימי:  צורם לי במיוחד כי אנחנו מבינים את הקונסטלציות של יוקר המחייה ומה שקורה כשזה נוגע לכאן, ובצדק מבינים, אבל אני לא בטוחה שהציבור מבין כמה באמת עובדים כאן קשה כל האנשים מעובדי המינהלה, מעובדי הכנסת ועד לחברי הכנסת

נעמה לזימי:  עדיין כאשר הסיוע לשכר דירה לדיירי דיור ציבורי לא התעדכן יותר מעשור, נשחק ונשחק ונשחק, לא בונים כאן דירות ציבוריות, רק אתמול פג תוקפו של חוק רן כהן וינון ואני הגשנו את החוק הזה מחדש לכנסת ואני מקווה שנצליח לחוקק אותו

נעמה לזימי:  אני מגישה אותו השבוע לוועדת השרים לחקיקה

נעמה לזימי:       הכאב שלי זועק לשמיים וזה לא כי לא צריך לתקן

נעמה לזימי:  צודק חשב הכנסת ואכן המלון עולה יותר ויש יותר הגיון בזה שהנגישות למשכן הזה תהיה יותר אפשרית

נעמה לזימי:  גובה דמי השכירות באמת עולה והמדינה כן מוציאה שני מיליארד שקלים בשנה שמנפחים כיסים של בעלי הנכסים ולא מאפשרים לאוכלוסיות הכי מוחלשות בישראל נגישות לקורת גג

נעמה לזימי:  700 שקלים סיוע לזכאים לדיור ציבורי

נעמה לזימי:  נכה שצריך דירה, איפה הוא מוצא? אנחנו יודעים מה קורה

נעמה לזימי:       לכן העליתי את זה כי לפעמים זאת הדרך להעביר איזשהו מסר ולהעביר טיעון

אופיר כץ: לא הבנתי

אופיר כץ:  אז העברת את המסר ועכשיו את ממליצה שכן נאשר?     

נעמה לזימי: לא

נעמה לזימי:  אני אומרת שאני חושבת שצריך לקשור את זה ולהוסיף בחוק התקציב עדכון שכר הדירה לזכאי הדיור הציבורי

נעמה לזימי:  כמו שהגשתי את החוק לעדכון שכר המינימום, ואגב, כאן הקשבת והורדת את ההמלצות של ה-12 אחוזים

נעמה לזימי:  אני חושבת שעשית מה שהיה ראוי לעשות כי להגיד שהדברים כאן הם אבסורדים

נעמה לזימי:  כאשר שכר המינימום לא עולה והמשכורות כל כך שחוקות, להעלות בצורה כל כך דרמטית כי החוק בנוי אחרת

נעמה לזימי:  אז כן, זה ייראה לחלק משהו פופוליסטי אבל אני אומרת שגועל נפש בעיניי שלכל כך הרבה אנשים אין להם ביטחון של קורת גג מעליהם ואנחנו מתעדכנים כי אנחנו כן מכירים בעליית גובה השכירות

נעמה לזימי:  לזכאי הדיור הציבורי יותר מעשור, משהו כמו 16 שנים, לא העלו את הסיוע בשכר דירה אבל כאן מכירים בכל המגמות שקורות בישראל

נעמה לזימי:       אופיר, אני אומרת שצריך לעדכן את מנגנון הסיוע בשכר דירה ולקשור את זה במה שקורה כאן

נעמה לזימי:  זה דבר הגיוני לעשות אותו, זה דבר מוסרי לעשות אותו ולפעמים זאת הדרך היחידה להעביר מסר שאומר מה צריך לעשות

נעמה לזימי:  תודה

אופיר כץ: אנחנו נדחה

אופיר כץ:  נראה אם בהמשך יהיה אפשר לפתור את זה

נעמה לזימי: מה שאתה מחליט

נעמה לזימי:  אני לא מתערבת לך בהחלטות

ארבל אסטרחן: אם כן, הנושא הזה לא על סדר היום?     

אופיר כץ: לא

ארבל אסטרחן: יש המלצה נוספת

עאידה תומא סלימאן: הורדת את זה מסדר היום?     

אופיר כץ: כרגע כן

עאידה תומא סלימאן: למה? זה שהממשלה תחליט להעלות את הסיוע בדיור הציבורי, זה נושא שאני חושבת שהגיע הזמן לטפל בו

עאידה תומא סלימאן:  כבר התקיימו כמה דיונים

משה ארבל: התוצאה של הדברים של נעמה היא שאנחנו נכתוב את הדברים ונשלם יותר כסף לבתי מלון

עאידה תומא סלימאן: אני רוצה להבין

עאידה תומא סלימאן:  כשכולכם הולכים לבתי מלון, אתם שואלים כמה זה עולה לתקציב הציבור? מישהו שאל מתי העלו פעם אחרונה את התקציב לבתי מלון?     

משה ארבל: לכן עם הערכה רבה ללב של נעמה, אני חושב שזו טענה פופוליסטית

נעמה לזימי: אני לא אומרת שהטענות כאן לא נכונות

אופיר כץ: אני רוצה להתחשב גם בטענה של נעמה וגם בצרכים שלך כמי גר רחוק

אופיר כץ:  אני רוצה שיביאו אלי את כל התמונה המלאה לגבי העלות

עאידה תומא סלימאן: בעיניי זו צביעות

עאידה תומא סלימאן:  לשלם ללילה בבית מלון 2,000 שקלים

משה ארבל: איזה 2,000 שקלים ללילה? זה 600 ומשהו שקלים

קריאה: כשזה מגולם

עאידה תומא סלימאן: איך אפשר לקשור את הדיור הציבורי לזה?      

חיים בוגר: לא צריך להגיד כאן את הסכום אבל אם אתה לוקח את העלות הכוללת כולל הגילומים וכולל הכול, זה עולה 2,000 שקלים ללילה

חיים בוגר:  אמנם חלק מזה נשאר בתקציב

שגית אפיק: סכום לחודש לשכר דירה כפי שמוצע כאן בהחלטה

נעמה לזימי: הייתי שמחה אם תצא מכאן איזושהי החלטה שלפחות יבחנו בתקציב הקרוב את השחיקה של הסיוע בשכר דירה לדיירים בדיור הציבורי

אופיר כץ: ברור שתהיה בחינה

אופיר כץ:  אתם גם העליתם עכשיו את הצעת החוק

נעמה לזימי: החוק לזכויות הרכישה זה משהו אחר

אופיר כץ: חיים, אני מציע שאנחנו נשב ונלמד את כל התמונה, עלויות בבתי מלון, שכר דירה, כמה חברי כנסת יש

אופיר כץ:  שאלתי כמה פעמים ולא קיבלתי תשובה לגבי מספר חברי הכנסת

חיים בוגר: לא קיבלת?     

אופיר כץ: לא קיבלתי

חיים בוגר: לא קיבלת כמה חברי כנסת לוקחים שכר דירה? שלושה

חיים בוגר:  בינתיים שלושה חברי כנסת

אופיר כץ: אף פעם לא אמרו לי שלושה

אופיר כץ:  זאת פעם ראשונה

חיים בוגר: במחיר היום הם לא יכולים להשיג דירות

חיים בוגר:  אולי בגלל זה יש רק שלושה חברי כנסת

משה ארבל: אני חושב שמי שמשיג היום דירה, זאת יכולה להיות מתנה אסורה

נעמה לזימי: וכמה במלונות?     

חיים בוגר: תלוי אם יש לילה לבן

אופיר כץ: צריך לבחון את זה לפי חודשים

אופיר כץ:  כמה חברי כנסת לנו במשך חודש בבית מלון

חיים בוגר: אין לי כאן את הנתון אבל הרבה

אופיר כץ: אני אשמח לקבל את הנתון הזה

עאידה תומא סלימאן: בגלל לילות הפיליבסטר, אנשים שגרים פחות מ-120 קילומטרים הולכים לבתי מלון

עאידה תומא סלימאן:  כמעט כל חברי הכנסת בקדנציה הזאת

חיים בוגר: כל מי שהוא לא מאזור ירושלים

אופיר כץ: אם אפשר לדעת כמה עולה בממוצע חבר כנסת שגר בצפון והולך לבית מלון בימים יש מליאה ארוכה

אופיר כץ:  כמה זה יוצא בחודש

אופיר כץ:  חבר כנסת שמשלם שכר דירה, כמה זה יוצא לחודש

אופיר כץ:  תוכלו לעשות את זה?     

חיים בוגר: אני אומר לך עכשיו

אופיר כץ: עכשיו זה ירד מסדר היום

אופיר כץ:  ברגע זה, זה ירד מסדר היום

נעמה לזימי: אני לא רוצה לפגוע במי שצריכים

אופיר כץ: לא, נעמה, את לא תעשי את זה עכשיו אחרי שאמרת את מה שאמרת

אופיר כץ:  לא תגידי לי עכשיו שאת לא רוצה לפגוע

נעמה לזימי: אין בעיה

נעמה לזימי:  אם אתה מסכים, בסדר גמור

אופיר כץ: זה לא הולך כך

אופיר כץ:  ללכת לתקשורת ואז לבוא לכאן ולומר שלא נעים לך מעאידה, אז בוא תשים את זה על סדר היום

אופיר כץ:  זה לא עובד כך

עאידה תומא סלימאן:   	אני מבקשת, זה לא עניין של עאידה

עאידה תומא סלימאן:  זה גם עניין של נעמה

עאידה תומא סלימאן:  אם זה עניין של עאידה, אז עאידה חוסכת למדינה

עאידה תומא סלימאן:  אני חושבת שהגיע הזמן להפסיק עם הצביעות הזו

עאידה תומא סלימאן:  אל תלכו לבתי מלון כי בעלי ההון מרוויחים כסף מבתי המלון

עאידה תומא סלימאן:  שאף אחד לא יעשה סיבוב

ינון אזולאי: אגב, נעמה, איפה את לנה כשאת כאן?     

נעמה לזימי: מדי פעם בלשכה

ינון אזולאי: את מבינה שבית מלון הוא יותר יקר

נעמה לזימי: אמרתי שאני מקבלת את מה שחיים אמר

ינון אזולאי: אני לא בבית מלון ולא בדירה כאן

ינון אזולאי:  אני יכול לספור על האצבעות את מספר הפעמים שנשארתי

ינון אזולאי:  אני אמנם גר באשדוד אבל אני נוסע הביתה

ינון אזולאי:  גם אתמול אחרי הלילה שהיה נסעתי

ינון אזולאי:  אני לא בקיזוזים אלא נמצא כאן ויכולים להעיד על כך כל מי שנמצא כאן

נעמה לזימי: יש כאלה שבאים ממקומות יותר רחוקים

ינון אזולאי: אני נוסע לשעה ורבע להיות בבית, לראות את הילדים שלי, לראות את אשתי וחוזר כי זה יותר חשוב לי אבל זה בסדר, זה חשבון שלי

ינון אזולאי:  לכן אני רשאי לדבר על בית המלון או על הדירה

ינון אזולאי:  אני אומר לך את האמת, אני באמת עכשיו מסתכל עליך ואומר שלא יפה וגם לא הגון לדבר על חברי הכנסת, על הדירות שלהם על המטר שהם מקבלים בדירה להשכרה כאן בזמן שאת ישנה בבית ממלון שעולה 2,000 שקלים ללילה

ינון אזולאי:  תעזבי

עאידה תומא סלימאן: כדי לגם זכור שחלק מאיתנו משלמים מחשבונם הפרטי גם את המים והחשמל דבר שלא צריך לשלם עבורו כששוהים בבית מלון

ינון אזולאי: עמה, באת לעשות עלינו סיבוב? זה לא לעניין

נעמה לזימי: אל תגיד לי שזה לא לעניין

נעמה לזימי:  לא באתי לעשות סיבוב

נעמה לזימי:  להפך

נעמה לזימי:  אני חושבת שכשאנחנו עומדים במצב בו על האוכלוסיות הכי מוחלשות לא מסתכלים, אז כדאי לשים את הזרקור הזה גם אם זה אומר לבוא לכאן ולהגיד את מה שאמרתי

ינון אזולאי: אבל היינו מקיימים כאן דיון מעמיק ביחד

נעמה לזימי: בוא לדיון על שחיקת שכר דירה ומבחינתי כאילו משהו ייעשה

אופיר כץ: אני מעדכן

אופיר כץ:  ביום ראשון נכנסתי לכנסת ועוד לא יצאתי

ינון אזולאי: תשקול שיורידו לך את הימים ממעצר הבית

עאידה תומא סלימאן: אופיר, אתה עובד בתנאי עבדות?     

אופיר כץ: כן

עאידה תומא סלימאן: אני חושבת ששמת יעד לשבור את השיא של מקלב

אופיר כץ: בגלל זה אני סתם נשאר כאן

אופיר כץ:       עכשיו אנחנו מצביעים על הרוויזיה

אופיר כץ:  אלקין ביקש את הרוויזיה והוא לא כאן

אופיר כץ:  גם אני הגשתי איתו את הרוויזיה

אופיר כץ:  הוא לא נמצא ואני מסיר את שלי

אופיר כץ:  אם כן, הרוויזיה נדחתה וההחלטה בתוקף

אופיר כץ:       אנחנו עכשיו בסעיף הראשון לגבי הנהג

ארבל אסטרחן: הוועדה הציבורית מקבלת מעת לעת פניות מחברי כנסת ומיועצים פרלמנטריים ואין מה לעשות, בדברים האלה מדי פעם יש עניינים נקודתיים שעולים

ארבל אסטרחן:  הוועדה גם נפגשת עם כל חבר כנסת שמבקש להיפגש איתה

ארבל אסטרחן:  אגב, היום יש לה ישיבה והיא נפגשת עם שניים

נעמה לזימי: היא עדיין מתקיימת?     

ארבל אסטרחן: הוועדה הציבורית? כן

ארבל אסטרחן:  היא ועדה שוטפת

ארבל אסטרחן:  היא נבחרה לחמש שנים וכאשר מתעוררות סוגיות – בין אם ביוזמתה ובין ביוזמת פניות אליה – היא דנה

נעמה לזימי: אפשר לפנות אליה גם בסוגיות של יועצים פרלמנטריים?     

ארבל אסטרחן: ברור

נעמה לזימי: מעולה

נעמה לזימי:  תודה

ארבל אסטרחן: אגב, בשלהי הכנסת הקודמת – נמצאים כאן חברי כנסת ותיקים שבטח זוכרים – הייתה החלטה גדולה על יועצים פרלמנטריים

נעמה לזימי: נכון, אבל עדיין יש בעיות עם חלק מהדברים

ארבל אסטרחן: היא עוסקת בדברים האלה

ארבל אסטרחן:  הנושא שמונח כרגע בפניכם הוא גם עניין של נהג, דומה ליועץ פרלמנטרי, נושא שבא בעקבות פנייה שהגיעה לוועדה

ארבל אסטרחן:  היום יש חברי כנסת , אמנם מעטים מאוד, שזכאים לנהג בשל מוגבלות בניידות

חיים בוגר: גם מאובטחים

ארבל אסטרחן: וגם מאובטחים

ארבל אסטרחן:  נכון

נעמה לזימי: מה אומר מוגבלות בניידות?     

ארבל אסטרחן: למשל חברת הכנסת קארין אלהרר

ארבל אסטרחן:  חבר כנסת שמקבל קצבת ניידות, שהוא מוגבל בניידות

ארבל אסטרחן:  זה דבר לא נוגע למרבית חברי הכנסת אבל הוא חלק ההחלטה

ארבל אסטרחן:  היום כתוב שהנהג יועסק על ידי חבר הכנסת באותו אופן העסקה כמו היועצים הפרלמנטריים אבל יש הבדלים מסוימים בשכר ובתנאים

ארבל אסטרחן:  היום הוא מקבל שכר לא כמו יועץ פרלמנטרי אלא כמו נהג בשירות המדינה לפי הוותק שלו וגם התנאים שלו מתעדכנים לפי הנחיות נציבות שירות המדינה

ארבל אסטרחן:      מאחר ובאותה החלטה שהזכרתי של היועצים הפרלמנטריים שהתקבלה לאחרונה נעשה שם שיפור מסוים בתנאים, יכול להיות שיועץ פרלמנטרי ירוויח יותר מנהג כאשר מדובר בנהג ותיק

ארבל אסטרחן:  אם אני לא מדייקת במשהו, החשב יוכל להסביר

ארבל אסטרחן:  מאחר שבסופו של דבר מדובר באותו צוות של יועץ פרלמנטרי, הציעה הוועדה הציבורית שהנהג של חבר כנסת מוגבל בניידות או מאובטח יוכל לבחור האם הוא רוצה לקבל שכר כמו של נהג או כמו של יועץ פרלמנטרי עם הוותק שלו לפי כללי הוותק הרגילים

ארבל אסטרחן:  הנהג יוכל גם לשנות את הבחירה שלו באופן שייטיב עמו

ארבל אסטרחן:  כל שינוי כזה ייכנס לתוקף ב-1 לחודש לאחר שנמסרה ההודעה לחשב הכנסת      הבחירה הזאת תהיה רלוונטית רק לעניין השכר והיא לא תשפיע על הבדלים אחרים בתנאי ההעסקה כמו למשל חלקיות משרה כאשר לפעמים יש נהגים שהם לא במשרה מלאה, יש להם זכאות מורחבת ללון במלון כי הם צמודים לחבר הכנסת, הם לא משתתפים בקורס יועצים וכולי

ארבל אסטרחן:       אלה הדברים

ארבל אסטרחן:  אני אקריא את הנוסח ואם החשב ירצה להוסיף משהו, יוכל להוסיף

ארבל אסטרחן:      מוצע לתקן את סעיף 50(ה) להחלטת שכר חברי הכנסת (הענקות ותשלומים)

ארבל אסטרחן:      בסעיף 50(ה)(4), אחרי פסקת משנה (ג) יבוא:     "(ג1)	על אף האמור בפסקאות משנה (ב) ו-(ג) הוא – כלומר, הנהג – רשאי להודיע לחשב הכנסת כי הוראות סעיפים 40(ט) ו-40(יא)(2) – שזה ענייני השכר והאש"ל - יחולו לגבי שכרו ותנאי עבודתו, במקום הוראות פסקת משנה (ב), ולעניין תוספת ותק, כאמור בסעיף 40(ט), יובאו בחשבון גם כל תקופות עבודתו כנהג של חבר כנסת, שר או סגן שר

ארבל אסטרחן:      הודעה כאמור תימסר עם תחילת עבודתו של הנהג והודעה משנה קודמת תחול החל ב-1 בחודש שלאחר מסירתה"

ארבל אסטרחן:      הוראה דומה נקבעה גם לגבי סעיף 50(ו) שעוסק בנהגים של חברי כנסת מאובטחים

ארבל אסטרחן:      "על אף האמור בפסקאות (3) ו-(4), הוא רשאי להודיע לחשב הכנסת כי הוראות סעיפים 40(ט) ו-40(יא)(2) יחולו לגבי שכרו ותנאי עבודתו, במקום הוראות פסקה (3), ולעניין תוספת ותק, כאמור בסעיף 40(ט), יובאו בחשבון גם כל תקופות עבודתו כנהג של חבר כנסת, שר או סגן שר

ארבל אסטרחן:      הודעה כאמור תימסר עם תחילת עבודתו של הנהג והודעה משנה קודמת תחול החל ב-1 בחודש שלאחר מסירתה"

ארבל אסטרחן:  כלומר, אם לאחר שתתקבל ההחלטה הזאת ותהפוך להחלטה מחייבת יהיו בקשות, זה בעצם יחול מה-1 בחודש הבא

אופיר כץ: אי אפשר מעכשיו?     

ארבל אסטרחן: בגלל שאלה ענייני שכר, הרעיון היה שזה יהיה צמוד לתחילת החודש

אופיר כץ: חיים, אפשר מה-1 בפברואר ולא מה-1 במרס?     

חיים בוגר: לא, אני לא יכול לעשות רטרואקטיבית

חיים בוגר:  אנחנו עדיין בפברואר

ינון אזולאי: לא רטרואקטיבית

ינון אזולאי:  מהחודש הזה

חיים בוגר: אני יכול

ארבל אסטרחן: אם כן, התחילה של זה תהיה ב-1 בפברואר

אופיר כץ: חיים, עוד משהו?     

חיים בוגר: לא

חיים בוגר:  ככל שאתם מאשרים, זה רק כדי לתקן עיוותים שנוצרים בתוך הלשכה של חבר הכנסת בין עובדים שונים שעובדים באותו מקום

אופיר כץ: מישהו רוצה להתייחס? לא

אופיר כץ:  נעבור להצבעה

אופיר כץ:      מי בעד? 4

אופיר כץ:  מי נגד? מי נמנע

אופיר כץ: אושר     

אופיר כץ: אושר פה אחד

אופיר כץ:  ההצעה התקבלה

אופיר כץ:      תודה רבה

אופיר כץ:  הישיבה נעולה